Гандемиан договору
Гандемиан договору (1873) — падыша аскерлери 1873-ж. жазында Хиваны ээлегенден кийин 1873-ж. 12- августта Россия менен Хива хандыгынын ортосунда Хива жанындагы Гандемиан кышыннда түзүлгөн келишим. 

Гандемиан договору боюнча Хива ханы орус падышасынын вассалына айланып, өзүнчө тышкы саясат жүргүзүү укугунан ажыраган. Аму-Дарыянын оң жээгиндеги жер Россияга өтүп, Түркстан генерал-губернаторлугуна кошулган. Аму-Дарыяда кеме жүргүзүүгө Рос­сия укук алган. 

Гандемиан договору хандыктын аймагында кулчулук жоюлду деп жарыялаган; Хива хандыгын Россия империясынын жарым колониясына айландырууга шарт түзгөн.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Тарых